Zemetrasenie

Je to vnútorný geologický proces. Tektonické zemetrasenia vznikajú na okrajoch a zlomoch litosferických dosiek. Sopečné zemetrasenia sa vyskytujú v oblasti činných sopiek. Závalové zemetrasenia vznikajú prepadnutím stropov podzemných dutín, alebo v kameňolome. Miesto uvoľnenia napätia v hĺbke Zeme je ohnisko zemetrasenia. Zemetrasné vlny najrýchlejšie dorazia na zemský povrch priamo nad ohniskom. Toto miesto sa volá epicentrum.